Stefania Pitschieler

Stefania Pitschieler, marideda Moroder, (* 4 de setëmber 1921; † 27 de mei 2021) fova na mëunia y molera de Urtijëi, Gherdëina.
 Vita 
Nasciuda sun Rescion dessëura, fovela la muta de Amalia Kelder da Poz y Levisc Pitschieler da Rescion.
La ova mparà a depënjer chiena da Maria de Janmëine da Vidaloch, n mestier che la à fat duta si vita. Ti ani dla segonda viera 1944-1945 ala messù jì a lauré tl lazaret dl Hotel Maria a Urtijëi. 

L' ann 1952 se ala maridà cun Luis Moroder dla familia di mëunesc de Urtijëi. Ëi à abù doi mutans Lidia y Sofia. 
Do che la ova maridà l mëune dla dlieja de San Durich, ala messù sambën fé pea pra duc i lëures te dlieja, la funzions liturgiches, njenië dut ca a puntin fin tert da sëira i dis dan la gran festes per 42 ani. Do la mort de si uem ala judà mo per 10 ani sciche mëunia.
La ie morta te si centejim ann de vita.

 Bibliografia 
  Lidia, Sofia Moroder: Stefania Moroder nasciuda Pitschieler da Rescion. Mëunia dla dlieja San Durich de Urtijëi. Calënder de Gherdëina 2022, pl. 242-243 (Fotos).

Categoria:Gherdëina
Categoria:Persones de Gherdëina